ยาวิตามินอี (Vitanin E) คืออะไร
ยาวิตามินอี (Vitanin E) หรืออีกชื่อ คือ ยาแอลฟา-โทโคเฟอรอล (Alpha-tocopherol) เป็นสารอาหารที่จำเป็นต่อร่างกายด้วยมีคุณสมบัติและหน้าที่สำคัญๆ เช่น
- ช่วยต่อต้านอนุมูลอิสระโดยจะเข้าทำปฏิกิริยาเคมีกับอนุมูลอิสระต่างๆ จนกระทั่งไม่สามารถแสดงฤทธิ์ที่มีผลกระทบต่อร่างกาย
- ช่วยควบคุมการทำงานของเอนไซม์ต่างๆในร่างกายมนุษย์
- วิตามินอีจะเป็นปัจจัยหรือองค์ประกอบในการควบคุมการแสดงออกของสารพันธุกรรม หรือ ยีน/จีน/Gene
- เป็นองค์ประกอบในการทำงานของระบบประสาท
- ช่วยยับยั้งการรวมตัวของเกล็ดเลือดจึงช่วยลดการเกิดลิ่มเลือด

นอกจากนั้นยังมีหน้าที่อื่นๆ ในร่างกายที่ต้องอาศัยวิตามินอีมาเป็นปัจจัยสนับสนุนในการทำงาน ซึ่งหากร่างกายขาดวิตามินอี อาจจะแสดงออกมาดังอาการต่างๆ ต่อไปนี้ เช่น
- เป็นโรคเซลล์ประสาทและระบบสั่งงานเสื่อม (Spinocerebellar ataxia) โรคนี้สามารถถ่ายทอดทางพันธุกรรมได้ โดยเกิดการฝ่อของสมองส่วน Cerebellum และมีอาการเดินเซด้วยกล้ามเนื้อสูญเสียการประสานงานกัน
- เกิดความผิดปกติของเซลล์กล้ามเนื้อ (Myopathy)
- เกิดอาการโรคเส้นประสาท (Peripheral neuropathy)
- เกิดภาวะจอตาอักเสบ (Retinopathy)
- มีภาวะเม็ดเลือดแดงแตก (Red blood cell destruction)
- การตอบสนองทางภูมิคุ้มกันต้านทานโรคบกพร่อง (Impairment of immune response)

สำหรับในทางคลินิก วิตามินอีจะถูกใช้เพื่อป้องกันและซ่อมแซมเนื้อเยื่อที่เกิดการเสื่อมสภาพหรือถูกทำลายด้วยสาเหตุต่างๆ เช่น จากการฉายรังสีรักษา บางกรณียังมีการนำวิตามินอีมา ร่วมรักษาโรคมะเร็งอีกด้วย
17.เภสัชวิทยา Pharmacology,25.โภชนวิทยา